**TEST – označte správnu odpoveď. Vždy jedna odpoveď je správna.**

1. Účtovným obdobím môže byť hospodársky rok, ktorým je:
	1. menej ako dvanásť po sebe idúcich mesiacov;
	2. **dvanásť po sebe idúcich mesiacov;**
	3. viac ako dvanásť po sebe idúcich mesiacov.
2. Ktoré z uvedených tvrdení nie je správne:
3. Účtovný zápis sa zaznamenáva v účtovných knihách;
4. Účtovná jednotka je povinná podľa tohto zákona zaznamenávať účtovné zápisy v účtovnom období priebežne;
5. **Účtovná jednotka môže vykonávať účtovné zápisy mimo účtovných kníh.**
6. Účtovná jednotka zostavuje účtový rozvrh, ktorý:
	1. si stanoví na začiatku účtovného obdobia a nemôže ho viac upravovať;
	2. si určuje na začiatku podnikateľskej činnosti;
	3. **môže dopĺňať podľa potreby v priebehu celého účtovného obdobia;**
7. Na opravu účtovného zápisu:
8. **treba vyhotoviť účtovný doklad;**
9. netreba vyhotoviť účtovný doklad;
10. oprava účtovného zápisu sa vykoná zmenou zápisu.
11. Vlastné imanie účtovnej jednotky netvorí:
	1. základné imanie;
	2. kapitálové fondy;
	3. **rezervy.**
12. Pohľadávky a záväzky sa pri ich vzniku oceňujú:
	1. reprodukčnou obstarávacou cenou;
	2. obstarávacou cenou;
	3. **menovitou hodnotou.**
13. Pri hmotnom majetku sa inventarizácia:
	1. musí vykonať každý rok;
	2. **môže vykonať minimálne raz za štyri roky;**
	3. vykonáva podľa doby odpisovania dlhodobého majetku.
14. Účtovať o zásobách spôsobom A:
	1. **môže účtovať každá účtovná jednotka;**
	2. môže účtovať právnická osoba alebo fyzická osoba, ktorej to povoľuje zákon o účtovníctve;
	3. môže účtovať len fyzická osoba.
15. Na účte 221 – Bankové účty je možné účtovať na základe:
	1. **výpisu z bankového účtu;**
	2. príjmového pokladničného dokladu;
	3. príkazu na úhradu.
16. Účet 042 – Obstaranie dlhodobého hmotného majetku sa označuje ako:
	1. **Kalkulačný;**
	2. Závierkový;
	3. Výsledkový.
17. V akom module vieme v programe Omega zadefinovať autá tak, aby sa nám zobrazili v daňovom priznaní k dani z motorových vozidiel
	1. modul Evidencia a dlhodobý majetok
	2. modul Evidencia a krátkodobý majetok
	3. **modul Číselník a autá**
18. Ako v programe Omega vytvorím zálohu databázy
	1. Cez možnosť import
	2. **Cez možnosť Archivuj**
	3. Cez možnosť Obnova dát z archívu
19. V ktorom modulu v programe Omega vystavujeme odoslané dobropisy
	1. **Modul Fakturácia**
	2. Modul Evidencia
	3. Modul Prehľady

**Príklad 1**

Účtovná jednotka Dobrý vkus, s.r.o. so sídlom v Humennom eviduje k 31.12.2022 nasledovné pohľadávky:

|  |  |  |  |  |  |
| --- | --- | --- | --- | --- | --- |
| Partner | Dátum vystavenia | Dátum splatnosti | Suma bez DPH | DPH | Spolu |
| Gombík, s.r.o. | 20.1.2022 | 3.2.2022 | 350 | 70 | 420 |
| Deva, s.r.o. | 15.2.2022 | 28.2.2022 | 1 000 | 200 | 1 200 |
| Košeľa, s.r.o. | 28.10.2021 | 13.11.2021 | 3 000 | 600 | 3 600 |
| Zips, s.r.o. | 2.12.2020 | 15.12.2020 | 2 200 | 440 | 2 640 |
| **SPOLU** |  |  | **6 550** | **1 310** | **7860** |

1. Účtovná jednotka má dvoch zamestnancov v trvalom pracovnom pomere bez obmedzení na plný pracovný čas, ktorí nie sú spoločníkom/konateľom spoločnosti.
* zamestnanec Peter Ihnát má k 31.12. 2022 zostatok dovolenky 1,5 dňa (v prepočte 45,42 eur) a
* zamestnanec Pavol Klinčuch má k 31. 12. 2022 zostatok dovolenky 3 dní (v prepočte 124,80 eur).
1. Účtovná jednotka má podpísanú zmluvu s účtovnou spoločnosťou Účto, s.r.o., ktorá jej na základe tejto zmluvy vedie účtovníctvo a zostavuje účtovnú závierku. Na základe zmluvných podmienok cena za vedenie účtovníctva je paušálne 100 eur bez DPH/mesiac a cena za zostavenie účtovnej závierky je 250 eur bez DPH. Dňa 2.2.2023 obdržala účtovná jednotka faktúru od Účto, s.r.o., ktorej predmetom bolo:
* vedenie účtovníctva za mesiac január 2023 vo výške 100 eur bez DPH
* zostavenie účtovnej závierky za rok 2022 vo výške 250 eur bez DPH.
1. Účtovná jednotka Dobrý vkus, s.r.o. má v evidencii majetku automobil značky Škoda Superb. Dňa 29.1.2023 bolo podané daňové priznanie k dani z motorových vozidiel za rok 2022, z ktorého vyšla daňová povinnosť vo výške 180 eur. Dňa 29.1.2023 bola daň z motorových vozidiel aj uhradená z bankového účtu.
2. Účtovná jednotka Dobrý vkus, s.r.o. obdržala dňa 25.1.2023 faktúru za nákup tovaru (bavlnky 50 ks za cenu 3 eurá/ks bez DPH).
3. Účtovná jednotka zaplatila dňa 3.1.2023 zálohovú platbu za nákup nového automobilu vo výške 500 eur.

Z interných predpisov účtovnej jednotky Dobrý vkus, s.r.o. vyplýva, že zásoby účtuje spôsobom A.

Opravné položky k pohľadávkam tvorí účtovná jednotka v zmysle zákona o účtovníctve a zákona o dani z príjmov, t. z. tvorí ich akonáhle nastanú dôvody na ich tvorbu.

**Úloha:** Na základe vyššie uvedených skutočností, rozhodnite aké účtovné prípady bude účtovná jednotka účtovať k 31.12.2022, tieto účtovné prípady naformulujte a zaúčtujte.

Riešenie

1. Tvorba opravnej položky vo výške 20 % k pohľadávke voči f. Košeľa, s.r.o. = 720 eur 547/391
2. Tvorba opravnej položky vo výške 30 % k pohľadávke voči f. Zips, s.r.o. = 792 eur 547/391 (v minulom roku bola vytvorená vo výške 20%)
3. Tvorba rezervy na nevyčerpanú dovolenku: 170,22 eur 521/323
4. Tvorba rezervy na odvody k nevyčerpanej dovolenky: 59,22 eur 524/323
5. Tvorba rezervy na zostavenie účtovnej závierky: 250 eur 518/323
6. Predpis dane z motorových vozidiel za rok 2022: 180 eur 531/345

**Príklad č. 2**

***Poznámka k zadaniam****: Podľa interného predpisu jednotlivých účtovných jednotiek sa majetok odpisuje od prvého dňa mesiaca, v ktorom bol majetok zaradený do používania. Účtovné odpisy sa rovnajú daňovým odpisom.*

2.1 Spoločnosť Krystal, s.r.o. obstarala v máji 2022 osobný automobil formou finančného prenájmu. Vstupná cena vozidla je podľa nájomnej zmluvy 10 000 eur + úrok 10 % + DPH. Doba trvania finančného prenájmu bola dohodnutá na 36 mesiacov. V akej výške si môže spoločnosť uplatniť daňový odpis vozidla v roku 2022?

Riešenie: 1 666,67 €.

2.2 Spoločnosť Kameň, s.r.o. obstarala v júni 2022 osobný automobil formou operatívneho prenájmu. Cena mesačného prenájmu predstavuje 680 eur + DPH. Doba trvania operatívneho prenájmu bola dohodnutá na 24 mesiacov. V akej výške si môže spoločnosť uplatniť daňový odpis vozidla v roku 2022?

Riešenie: v nijakej, ide o operatívny prenájom

2.3 Spoločnosť Drevovýroba, s.r.o. obstarala a zaradila do dlhodobého majetku v septembri 2022 pozemok, na ktorom plánuje postaviť výrobnú halu. Vstupná cena pozemku je 21 000 eur. V akej výške si môže spoločnosť uplatniť daňový odpis pozemku v roku 2022?

Riešenie: Pozemok sa neodpisuje

2.4Účtovná jednotka Mzdy, s.r.o. kúpila vo februári 2022 samostatný softvér na účtovanie miezd. Obstarávacia cena softvéru bola vo výške 3 300 € + DPH. Účtovná jednotka si stanovila, že príslušný softvér bude využívať 5 rokov. Zostavte odpisový plán softvéru.

Riešenie:

|  |  |  |  |
| --- | --- | --- | --- |
| **Rok** | **Účtovný odpis** | **Daňový odpis** | **Zostatková cena** |
| 2022 | 605 | 605 | 2 695 |
| 2023 | 660 | 660 | 2 035 |
| 2024 | 660 | 660 | 1 375 |
| 2025 | 660 | 660 | 715 |
| 2026 | 660 | 660 | 55 |
| 2027 | 55 | 55 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  **Príkladč.3** |  |  |   |   |   |   |
|  Zaúčtujte vybrané účtovné prípady na príslušné účty. |   |   |   |
|   |   |   |   |   |   |   |
| **č.** | **Dokl.** | **Účtovný prípad** |  | **MD** | **D** |
| 1 | VPD | Nákup pohonných látok na čerpacej stanici v hotovosti | bez DPH DPH 20% Spolu | ***501 343 x*** | ***x x 211*** |
| 2 | PFA | Prijatá faktúra za prepravu tovaru k odberateľom | bez DPH DPH 20% Spolu | ***518 343 x*** | ***x x 321*** |
| 3 | ID | Spotreba surovín vo výrobe Spotreba pomocného materiálu vo výrobe |   | ***501 501*** | ***112 112*** |
| 4 | ID | Chýbajúce suroviny - do normy prirodzených úbytkov Chýbajúce suroviny - nad normu prirodzených úbytkov |  | ***501 549*** | ***112 112*** |
| 5 | ID | Nákup kancelárskej techniky uhradený debetnou platobnou kartou (nejde o DHM) | bez DPH DPH 20% Spolu | ***501 343 x*** | **x x 325,335** |
| 6 | ID | Zaúčtovanie tovaru, ktorý do konca účtovného obdobia neprišiel | ***139*** | ***131*** |
| 7 | ID | Predaj pohľadávky voči odberateľovi | ***315*** | ***646*** |
| 8 | ID | Vyradenie predanej pohľadávky voči odberateľovi | ***546*** | ***311*** |
| 9 | ID | Odpis záväzku voči dodávateľovi z dôvodu premlčania | ***321*** | ***648*** |
| 10 | ID | Predpis poistného - zákonné poistenie motorových vozidiel | ***548*** | ***379*** |
| 11 | ID | Predpis penále odberateľovi | ***315*** | ***644*** |
| 12 | ID | Predpis penále od dodávateľa - akceptované | ***544*** | ***325*** |
| 13 | VBÚ | Tržby za tovar platené platobnou kartou | ***221*** | ***315*** |
| 14 | VBÚ | Preplatok na dani z príjmov právnických osôb vrátený daňovým úradom | ***221*** | ***341*** |
| 15 | VBÚ | Úhrada preddavku na daň z miezd za zamestnancov | ***342*** | ***221*** |
| 16 | VBÚ | Prijatá pôžička od spoločníka spoločnosti | ***221*** | ***365*** |
| 17 | VBÚ | Mylná platba na neznámy účet | ***378*** | ***221*** |
| 18 | PFA | Prijatá faktúra za služby vzťahujúce sa k nasledujúcemu účtovnému obdobiu | bez DPH DPH 20% Spolu | **381 343 x** | **x x 321** |
| 19 | VFA | Vystavená faktúra za služby, ktoré budú dodané v nasledujúcom účtovnom období | bez DPH DPH 20% Spolu | **x x 311** | **384 343 x** |
| 20 | PFA | Prijatá faktúra za vytvorenie webstránky (nejde o dlhodobý majetok na základe rozhodnutia ÚJ) - neplatiteľ DPH | bez DPH DPH 20% Spolu | **518** | **321** |
| 21 | PFA | Faktúra za nákup 1 000 ks stravných lístkov  | **213** | **321** |
| 22 | PFA | Odmena dodávateľovi za dodávku stravných lístkov | **518** | **321** |
| 23 | ID | Príspevok zo sociálneho fondu (na základe kolektívnej zmluvy) k hodnote stravného lístka | **472** | **213** |
| 24 | VBÚ | Dlhodobá pôžička poskytnutá dcérskej spoločnosti | **066** | **221** |
| 25 | ID | Úrok z krátkodobej pôžičky poskytnutej dcérskej spoločnosti | **351** | **662** |

**Príklad č. 4**

Na základe ukážok troch reálnych účtovných dokladov, uveďte všetko, čo z príslušného dokladu viete zistiť (o aký doklad ide; z ktorého okruhu účtovných dokladov je; čoho sa týka; čo je na ňom zaúčtované; posúďte správnosť zaúčtovania).

Riešenie:

Ukážka č. 1: Ide o výpis z kreditnej karty (podľa účtovania na účte 231, výpis č. 1, za mesiac január, začiatočný stav bol -810,17 eur a konečný stav k 31.1. bol -209,07 eur.

Ukážka č. 2: ide o doklad z okruhu došlé dobropisy, zo dňa 31.5.2022, účtovanie je správne.

Ukážka č. 3: Ide o zahraničnú došlú faktúru, ku ktorej bol uhradený preddavok.

**Príklad č. 5**

|  |  |  |  |  |  |  |
| --- | --- | --- | --- | --- | --- | --- |
| **Ferdo, s.r.o.** |  |  |  |

|  |
| --- |
|  |

 |  |
| **Bratislavská 31, Bratislava** |  |  |  |  |  |  |
|  |  |  |  |  |  |  |
| **IČO:** | **12 345 620** |  |  |  |  |  |  |  |
| **DIČ:** | **2020123321** |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Úprava výsledku hospodárenia zisteného v účtovníctve na základ dane za zdaňovacie obdobie roku 2022** |
|  |
|  |  |  |  |  |  |  |  |  |  |
|  |  |  |  |  |  |  |  |  |  |
| **Výsledok hospodárenia pred zdanením zistený v zmysle § 9 PÚ:** | **38 000,00 €** |   |  |
|  |  |  |  |  |  |  |  |  |  |
| **Pripočítateľné položky celkom:** | **1 550,00 €** |   |  |
| z toho: |   |  |  |   |   |  |  |  |  |
| Tvorba rezerv neuzn. za daňový výdavok [§ 21 ods. 2 písm. j) ZDP] | r.130/A10 | 300,00 € |  |  |
| Penále a pokuty [§ 21 ods. 2 písm. a) ZDP] | r.130/A16 | 50,00 € |  |  |
| Poradenské služby (KP 70.22) do konca zdaň. obdobia neuhradené [§ 17 ods. 19 písm. f) ZDP] | r.140 | 1 200,00 € |  |  |
|   |  |  |
| **Odpočítateľné položky celkom:** |   |   | **2 820,00 €** |   |  |
| z toho: |  |  |  |  |  |  |  |  |  |
| Nájomné nehnuteľnosti uhradené z minulých zdaň. období [§ 17 ods. 19 písm. b) ZDP] | r.270 | 2 200,00 € |  |  |
| Daňové odpisy vyššie ako účtovné [§ 19 ods. 3 písm. a) ZDP] | r.250 | 620,00 € |  |  |
|   |  |  |
| **Základ dane z príjmov (r. 310)** | **36 730,00 €** |   |  |
| **Základ dane z príjmov znížený o odpočet daňovej straty (r. 500)** | **36 730,00 €** |   |  |
| **Základ dane znížený o odpočet výdavkov (nákladov) na výskum a vývoj a investície (r. 510)** | **36 730,00 €** |  |  |
| Sadzba dane v zmysle § 15 ZDP (r. 550) | **21%** |   |  |
| **Daň z príjmu pred uplatnením úľav zaokrúhlená v zmysle § 47 ZDP (r. 600)** | **7 713,30 €** |  |  |
| **Daň z príjmu znížená o úľavu na dani (r. 700)** | **7 713,30 €** |  |  |
| **Daň z príjmu znížená po úľavách a po zápočte dane zaplatenej v zahraničí (r. 800)** | **7 713,30 €** |  |  |
| **Celková suma preddavkov na daň (r. 1040)** | **0,00 €** |  |  |
| **Daň z príjmov (r. 1050)** | **7 713,30 €** |  |  |
| **Celková daň z príjmu (r. 1080)** | **7 713,30 €** |  |  |
| **Daň na úhradu (r. 1100)** | **7 713,30 €** |   |  |
| Sadzba dane v zmysle § 15 ZDP na účely výpočtu preddavkov na daň z príjmov | **21%** |   |  |
| **Daň na účely určenia výšky preddavkov na daň podľa § 42 ZDP (r. 1110)** | **7 713,30 €** |   |  |
| **Štvrťročné preddavky na daň z príjmu** | **1 928,33 €** |   |  |
|  |  |

**Úlohy:**

1. Na základe uvedenej tabuľky naformulujte účtovné prípady súvisiace so zaúčtovaním predpisu dane z príjmov k 31.12.2022 a následne výsledok hospodárenia v schvaľovaní k 1.1.2023. Uveďte aj účtovný doklad, ktorým prípady zaúčtujete.
2. Dňa 20.4.2023 valné zhromaždenie účtovnej jednotky rozhodlo o rozdelení výsledku hospodárenia za rok 2022 nasledovne:
* Prídel do zákonného rezervného fondu vo výške 5 % zo zisku
* Ostatný zisk bude rozdelený medzi spoločníkov

Naformulujte, vyčíslite a zaúčtujte účtovné prípady v roku 2023 súvisiace s rozdelením výsledku hospodárenia za rok 2022, vrátane uvedenia účtovného dokladu, na základe ktorého budú príslušné účtovné prípady zaúčtované.

Riešenie:

**31.12.2022**

ID Predpis dane z príjmov PO 7 713,30 eur 591/341

**1.1.2023**

ID Začiatočný stav 30 286,70 eur 701/431

**20.4.2023**

ID Rozdelenie výsledku hospodárenia na základe rozhodnutia valného zhromaždenia

1. Prídel do ZRF 1 514,34 eur 431/421
2. Rozdelenie zisku medzi spoločníkov 28 772,36 eur 431/364